CELEX: 62017CA0715
Language: sl
Date: 2020-04-02 00:00:00
Title: Združene zadeve C-715/17, C-718/17 in C-719/17: Sodba Sodišča (tretji senat) z dne 2. aprila 2020 – Evropska komisija/Republika Poljska, Komisija/Madžarska, Komisija/Češka republika (Neizpolnitev obveznosti države – Sklep (EU) 2015/1523 in Sklep (EU) 2015/1601 – Člen 5(2) in od (4) do (11) navedenih sklepov – Začasni ukrepi na področju mednarodne zaščite v korist Helenske republike in Italijanske republike – Izredne razmere zaradi nenadnega prihoda državljanov tretjih držav na ozemlje nekaterih držav članic – Premestitev teh državljanov na ozemlje preostalih držav članic – Postopek premestitve – Obveznost držav članic, da v rednih časovnih presledkih in vsaj vsake tri mesece sporočijo število prosilcev, ki jih je mogoče hitro premestiti na njihovo ozemlje – Zaporedne obveznosti, ki vodijo do dejanske premestitve – Interesi držav članic v zvezi z nacionalno varnostjo in javnim redom – Možnost države članice, da se sklicuje na člen 72 PDEU, da ne bi uporabila zavezujočih pravnih aktov Unije)

6.7.2020   
            
            
               SL
            
            
               Uradni list Evropske unije
            
            
               C 222/3
            
         
      Sodba Sodišča (tretji senat) z dne 2. aprila 2020 – Evropska komisija/Republika Poljska, Komisija/Madžarska, Komisija/Češka republika
      (Združene zadeve C-715/17, C-718/17 in C-719/17) (1)
      
      (Neizpolnitev obveznosti države - Sklep (EU) 2015/1523 in Sklep (EU) 2015/1601 - Člen 5(2) in od (4) do (11) navedenih sklepov - Začasni ukrepi na področju mednarodne zaščite v korist Helenske republike in Italijanske republike - Izredne razmere zaradi nenadnega prihoda državljanov tretjih držav na ozemlje nekaterih držav članic - Premestitev teh državljanov na ozemlje preostalih držav članic - Postopek premestitve - Obveznost držav članic, da v rednih časovnih presledkih in vsaj vsake tri mesece sporočijo število prosilcev, ki jih je mogoče hitro premestiti na njihovo ozemlje - Zaporedne obveznosti, ki vodijo do dejanske premestitve - Interesi držav članic v zvezi z nacionalno varnostjo in javnim redom - Možnost države članice, da se sklicuje na člen 72 PDEU, da ne bi uporabila zavezujočih pravnih aktov Unije)
      (2020/C 222/03)
      Jeziki postopka: češčina, madžarščina in poljščina
      
         Stranke
      
      
         (Zadeva C-715/17)
      
      
         Tožeča stranka: Evropska komisija (zastopniki: Z. Malůšková, A. Stobiecka-Kuik, G. Wils in A. Tokár, agenti)
      
         Tožena stranka: Republika Poljska (zastopnika: E. Borawska-Kędzierska in B. Majczyna, agenta)
      
         Intervenientki v podporo Republike Poljske: Češka republika (zastopniki: M. Smolek, J. Vláčil, J. Pavliš in A. Brabcová, agenti), Madžarska, (zastopnik: M. Z. Fehér, agent)
      
         (Zadeva C-718/17)
      
      
         Tožeča stranka: Evropska komisija (zastopniki:Z. Malůšková, A. Stobiecka-Kuik, G. Wils in A. Tokár, agenti)
      
         Tožena stranka: Madžarska (zastopnika: M. Z. Fehér in G. Koós, agenta)
      
         Intervenientki v podporo Madžarske: Češka republika (zastopniki: M. Smolek, J. Vláčil, J. Pavliš in A. Brabcová, agenti), Republika Poljska (zastopnika: E. Borawska-Kędzierska in B. Majczyna, agenta)
      
         (Zadeva C-719/17)
      
      
         Tožeča stranka: Evropska komisija (zastopniki: Z. Malůšková, A. Stobiecka-Kuik, G. Wils in A. Tokár, agenti)
      
         Tožena stranka: Češka republika (zastopniki M. Smolek, J. Vláčil, J. Pavliš in A. Brabcová, agenti)
      
         Intervenientki v podporo Češke republike: Madžarska (zastopnik: M. Z. Fehér, agent), Republika Poljska (zastopnika: E. Borawska-Kędzierska in B. Majczyna, agenta)
      
         Izrek
      
      
                  1.
               
               
                  Zadeve C-715/17, C-718/17 in C-719/17 se združijo za izdajo sodbe.
               
            
                  2.
               
               
                  Republika Poljska s tem, da ni v rednih obdobjih, in sicer vsaj vsake tri mesece, navedla primernega števila prosilcev za mednarodno zaščito, ki se lahko hitro premestijo na njeno ozemlje, od 16. marca 2016 ni izpolnjevala svojih obveznosti na podlagi člena 5(2) Sklepa Sveta (EU) 2015/1523 z dne 14. septembra 2015 o uvedbi začasnih ukrepov na področju mednarodne zaščite v korist Italije in Grčije in člena 5(2) Sklepa Sveta (EU) 2015/1601 z dne 22. septembra 2015 o uvedbi začasnih ukrepov na področju mednarodne zaščite v korist Italije in Grčije ter posledično poznejših obveznosti v zvezi s premestitvijo iz člena 5, od (4) do (11), navedenih sklepov.
               
            
                  3.
               
               
                  Madžarska s tem, da ni v rednih obdobjih, in sicer vsaj vsake tri mesece, navedla primernega števila prosilcev za mednarodno zaščito, ki se lahko hitro premestijo na njeno ozemlje, od 25. decembra 2015 ni izpolnjevala svojih obveznosti na podlagi člena 5(2) Sklepa 2015/1601 in posledično poznejših obveznosti v zvezi s premestitvijo iz člena 5, od (4) do (11), tega sklepa.
               
            
                  4.
               
               
                  Češka republika s tem, da ni v rednih obdobjih, in sicer vsaj vsake tri mesece, navedla primernega števila prosilcev za mednarodno zaščito, ki se lahko hitro premestijo na njeno ozemlje, od 13. avgusta 2016 ni izpolnjevala svojih obveznosti na podlagi člena 5(2) Sklepa 2015/1523 in člena 5(2) Sklepa 2015/1601 ter posledično poznejših obveznosti v zvezi s premestitvijo iz člena 5, od (4) do (11), navedenih sklepov.
               
            
                  5.
               
               
                  Republiki Poljski se naloži, da poleg svojih stroškov v zadevah C-715/17, C-718/17 in C-719/17 nosi stroške, ki so Evropski komisiji nastali v zadevi C-715/17.
               
            
                  6.
               
               
                  Madžarski se naloži, da poleg svojih stroškov v zadevah C-715/17, C-718/17 in C-719/17 nosi stroške, ki so Evropski komisiji nastali v zadevi C-718/17.
               
            
                  7.
               
               
                  Češki republiki se naloži, da poleg svojih stroškov v zadevah C-715/17, C-718/17 in C-719/17 nosi stroške, ki so Evropski komisiji nastali v zadevi C-719/17.
               
            
         (1)  JO C 112, 26.3.2018.